

**REGULAMENT DE ORGANIZARE ŞI FUNCŢIONARE A FACULTĂȚII DE ȘTIINȚE POLITICE ȘI COMUNICARE**

**REG 01 – FPL**

 **Aprobat Senat:**

 **Conf. univ. dr. Claudia GILIA**

|  |  |  |  |
| --- | --- | --- | --- |
| **Responsabilități** | **Nume, prenume** | **Funcția** | **Semnătura** |
| Elaborat | Conf. univ. dr. Tomiță CIULEI | Decan |  |
| Verificat | Conf. univ. dr. ing. Henri-George COANDĂ | Prorector învățământ și asigurarea calității,Președinte CEAC |  |
| Conf. univ. dr. ing. Otilia NEDELCU | Președinte Comisia pentru calitatea învățământului și cercetării |  |
| Avizat | Conf. univ. dr. ing. Ioan Corneliu SĂLIȘTEANU | Rector |  |

|  |  |
| --- | --- |
| EDIŢIA: **1** |  REVIZIA: **0** 1 2 3 4 5 |
|  |
| Intră în vigoare începând cu data de: **..................** |
| Aprobat: **HSU nr. ........... / ..................** |

**CUPRINS**

DISPOZIŢII GENERALE .......................................................................................................3

[CAPITOLUL I. STRUCTURI ACADEMICE ŞI COMPETENŢE DECIZIONALE LA NIVELUL FACULTĂŢII 3](#_Toc178765640)

1.1 Consiliul facultăţii..................................................................................................................3

1.2 Decanul..................................................................................................................................4

1.3 Prodecanul..............................................................................................................................6

[CAPITOLUL II. STRUCTURI ACADEMICE ŞI COMPETENŢE DECIZIONALE LA NIVELUL DEPARTAMENTULUI LITERE ȘI AL DEPARTAMENTULUI DE ȘTIINȚE POLITICE ȘI COMUNICARE 6](#_Toc178765641)

[**2.1.** Consiliul departamentului 6](#_Toc178765642)

[**2.2.** Directorul de departament 7](#_Toc178765643)

**CAPITOLUL III. SECRETARIATUL..................................................................................8**

[DISPOZIŢII FINALE 8](#_Toc178765645)

**DISPOZIŢII GENERALE**

**Art.1. Facultatea de Științe Politice, Litere și Comunicare –** **FSPLC** este parte componentă a Universităţii „Valahia” din Târgovişte, universitate înfiinţată prin Hotărârea Guvernului României nr. 288 /1.06.1992.

Prin H.G. nr. 493 din 17 iulie 2013 se înființeaza Facultatea de Știinte Politice, Litere și Comunicare (prin reorganizarea altor structuri ale univarsității), având în componență trei domenii de licență: Limba și literatură, Științe ale comunicarii și Științe Politice, administrate de două departamente: Departamentul de Litere și Departamentul de Științe Politice și Comunicare.

Activitatea din facultate are la bază o viziune modernă asupra învăţământului şi cercetării, preocuparea de a asigura condiţii decente de studiu şi viaţă pentru studenţi şi integrarea profesională a absolvenţilor pe piaţa forţei de muncă.

**Art.2.** **FACULTATEA DE ȘTIINȚE POLITICE, LITERE ȘI COMUNICARE** are următoarele elemente de identificare:

a) adresă: TÂRGOVIȘTE, Aleea Sinaia, Nr. 13 cod poștal: 130004

b) e-mail: stiintepolitice@valahia.ro, web: <http://fsplc.valahia.ro>

**Art.3.** Prezentul REGULAMENT DE ORGANIZARE ŞI FUNCŢIONARE, cuprinde structura academică şi administrativă a facultăţii precum şi atribuţiile organelor de conducere ale acesteia. Facultatea ca unitate funcțională coordonează programe de studii din domeniile: Limba și literatură, Filologie, Științe ale comunicarii și Științe Politice.

**CAPITOLUL I.**

**STRUCTURI ACADEMICE ŞI COMPETENŢE DECIZIONALE**

**LA NIVELUL** **FACULTĂŢII**

a. Structurile de conducere academică ale facultății sunt:

* consiliul facultății,
* consiliul departamentului.

b. funcțiile de conducere academică ale facultății sunt:

* decan,
* prodecan,
* director de departament.
	1. **Consiliul facultăţii**

**Art. 4.**

(1) Consiliul facultăţii reprezintă forul de conducere al facultăţii, acesta fiind format din cadre didactice titulare şi studenţi (cu o reprezentare de minim 25% din numărul total de membri) și este prezidat de către decan.

(2) Membrii, cadre didactice din componența consiliului facultăţii sunt aleși de către cadrele didactice titulare prin vot universal, direct și secret, cu respectarea prevederilor privind reprezentativitatea, iar membrii studenți sunt aleși de către studenții facultății.

(3) Consiliul facultăţii se întruneşte lunar, în sesiune ordinară convocată, în scris, cu cel puţin trei zile înainte şi în sesiuni extraordinare, convocate cu minim 24 de ore înainte de către decan sau la cererea a cel puţin jumătate din numărul membrilor consiliului facultăţii. Ședințele extraordinare se pot desfășura și in format on-line.

(4) Consiliul facultăţii poate să-şi stabilească comisii de specialitate, prezidate de către un membru al consiliului.

(5) La ședințele Consiliului Facultatii, la propunerea decanului, pot participa si alte persoane, în calitate de invitați, fără drept de vot asupra punctelor de pe ordinea de zi

**Art. 5.**

Consiliul facultăţii are următoarele atribuţii:

(a) aprobă, la propunerea decanului, structura, organizarea și funcționarea facultății;

(b) stabilește misiunea și obiectivele facultății și ale departamentului;

(c) aprobă planul de dezvoltare strategic și planul operațional al facultății;

(d) aprobă programele de studii coordonate de facultate;

(e) controlează activitatea decanului și aprobă rapoartele anuale ale acestuia privind starea generală a facultății, asigurarea calității și respectarea eticii universitare la nivelul facultății;

(f) aprobă fișele disciplinelor de studii aferente programelor de studii;

(g) aprobă regulamentele departamentului și ale centrelor de cercetare;

(h) aprobă modalitatea de utilizare a veniturilor atrase de facultate;

(i) întocmește regulamentul propriu de finalizare a studiilor în baza regulamentului aprobat de Senatul universitar și a metodologiei cadru stabilite prin ordin al ministrului de resort;

(j) aprobă rapoartele de autoevaluare întocmite de Comisia de evaluare și asigurare a calității în vederea evaluării academice și a acreditării programelor de studii;

(k) avizează și propune spre aprobare componența comisiilor de finalizare a studiilor și a celor de ocupare a posturilor didactice de la nivelul facultății;

(l) stabilește comisia de evaluare a îndeplinirii criteriilor și a standardelor minimale prevăzute de lege pentru ocuparea posturilor didactice și de cercetare;

(m) avizează propunerile departamentului de specialitate privind acordarea titlului de Doctor Honoris Causa;

(n) coordonează activitatea departamentului facultăţii;

(o) avizează statele de funcţiielaborate de către departament;

(p) propune condiţiile specifice de admitere la toate nivelurile de studii şi gestionează acest proces,

(r) asigură desfăşurarea examenului de licenţă;

(s) gestionează transferul interuniversitar al studenţilor din facultate;

(t) coordonează organizarea manifestărilor ştiinţifice;

(u) îndeplineşte alte atribuţii conform Cartei universitare sau propuse de Senat.

**1. 2. Decanul**

**Art. 6.**

(1) Decanul răspunde de managementul și conducerea Facultății de Științe Politice, Litere și Comunicare

(2) Decanul reprezintă facultatea în raporturile cu Senatul, Consiliul de administraţie şi în organismele la care facultatea este afiliată;

(3) Decanul conduce ședințele Consiliului facultății.

(4) Decanul prezintă anual Consiliului facultății un raport privind starea facultății.

(5) În exercitarea atribuțiilor sale, decanul aplică hotărârile Rectorului, Consiliului de administrație, Senatului universitar și ale Consiliului facultății.

**Art. 7.**

**(1) Atributiile decanului sunt:**

1. convoacă şi coordonează Consiliul facultăţii;
2. coordonează şi controlează funcţionarea structurilor subordonate;
3. întocmește planul strategic și planul operațional al facultății;

d) propune consiliului facultății o strategie de dezvoltare a acesteia, precum și strategia privind internationalizarea facultății;

1. elaborează regulamentul de organizare și funcționare a facultății;

f) prezintă anual, înprima zi lucrătoare a lunii martie, Consiliului facultății un raport privind starea facultății;

g) coordonează, împreună cu Consiliul facultății întocmirea planurilor de învățământ la toate programele de studii organizate înfacultate;

h) coordonează activitatea programelor de studii de la nivelul facultății;

i) coordonează procesul de elaborare a statelor de funcții de la nivelul facultății;

j) coordonează evaluarea personalului didactic, de cercetare din facultate;

k) evaluează anual activitatea personalului didactic auxiliar din subordine;

i) întocmește fișa postului pentru personalul din subordine;

m) coordonează activitatea prodecanului și a directorului de departament;

n) prezidează comisia de evaluare și asigurare a calității din facultate;

0) aprobă în vederea transmiterii către Consiliul de administrație lista posturilor didactice avizate de Consiliul facultății în vederea ocupării prin concurs;

p) asigură respectarea eticii universitare, a disciplinei instituționale și a legalității la nivelul facultății;

r) propune sancțiuni aplicabile personalului didactic și de cercetare și celui didactic auxiliar;

s) propune și avizează încadrarea și eliberarea din funcție a personalului didactic și administrativ al facultății;

t) propune, atunci când este cazul, revocarea persoanelor alese în funcții de conducere subordonate cu respectarea art. 54 din Carta universitară;

u) semnează actele de studii emise la nivelul facultății;

v) răspunde la petițiile, cererile, solicitările, care îi sunt adresate;

x) anulează rezultatele unui examen sau ale unei evaluări atunci când se dovedește că acestea au fost obținute în mod fraudulos sau cu încălcarea prevederilor regulamentelor, sau, după caz, a hotărârilor consiliului facultății, dispunând dacă este cazul, reorganizarea examenului sau a evaluării;

w) îndeplinește alte atribuții în conformitate cu legislația în vigoare.

(z) răspunde direct de managementul calităţii activităţilor academice;

(y) În exercitarea atribuțiilor sale, decanul se consultă cu prodecanul și cu directorii de departamente.

**Art.8.** Decanul poate delega oricare din atributiile sale prodecanului.

**1.3. Prodecanul**

**Art. 9.**

(1) Prodecanul reprezintă funcția de conducere la nivelul facultății fiind desemnat, în acest scop de către decan.

(2) Prodecanul exercită competențe și îndeplinește atribuții în diferite domenii, la nivel de facultate, care sunt decise de Consiliul facultății și prevăzute in Regulamentul de organizare și funcționare a facultății sau care sunt stabilite de către decan prin fișa postului.

(3) Prodecanul răspunde pentru activitatea desfășurată în fața Consiliului facultății și a decanului.

(4) Prodecanul îl poate suplini pe decan, cu avizul acestuia, în raporturile cu celelalte structuri din Universitate şi realizează legătura cu departamentele facultății.

**CAPITOLUL II.**

**STRUCTURI ACADEMICE ŞI COMPETENŢE DECIZIONALE LA NIVELUL** **DEPARTAMENTULUI DE LITERE ȘI AL DEPARTAMENTULUI DE ȘTIINȚE POLITICE ȘI COMUNICARE**

**Art. 10.**

(1) Departamentul este unitatea academică structurală de bază a facultăţii care asigură producerea, transmiterea și valorificarea cunoașterii în unul sau mai multe domenii de specialitate, care realizează activităţi didactice și de cercetare.

(2) Departamentul cuprinde personal didactic, de cercetare şi auxiliar, care pot forma colective de specialitate, conduse de un responsabil, numit de directorul de departament.

(3) Efectivul minim de posturi pentru organizarea departamentului se stabileşte potrivit Cartei universitare şi legislaţiei în vigoare.

**2.1. Consiliul departamentului**

**Art. 11.**

(1) Consiliul departamentului este format din cadre didactice și de cercetare titulare, în calitate de membri.

(2) Au dreptul de a alege membrii Consiliului departamentului toate cadrele didactice și de cercetare titulare din departament.

(3) Alegerea membrilor Consiliului departamentului se face prin vot universal, direct și secret al cadrelor didactice și de cercetare titulare din departament, cu respectarea prevederilor privind reprezentativitatea.

(4)Directorul de departament este membru al Consiliului departamentului.

**Art. 12.**

**(1)** Consiliul departamentului și directorul de departament realizează managementul și conducerea operativă a departamentului.

(3) Directorul de departament este ales prin votul universal, direct și secret al tuturor cadrelor didactice și de cercetare titulare din departamentul respectiv.

**2.2. Directorul de departament**

**Art.13.**

Atribuțiile directorului de departament sunt următoarele:

a) răspunde de elaborarea planurilor de învățământ din cadrul departamentului;

b) răspunde de întocmirea statelor de funcții;

c) răspunde de managementul învățământului, cercetării și de managementul financiar al departamentului;

d) repartizează disciplinele didactice disponibile pe cadre didactice, cu consultarea titularilor de disciplină;

e) propune cu consultarea Consiliului departamentului cadre didactice asociate și invitate;

f) propune, cu consultarea Consiliului departamentului, programe și actiuni de colaborare academică internatională și internă;

g) urmărește, verifică și aprobă utilizarea fondurilor extrabugetare, în concordanță cu destinația declarată a acestora și cu interesele departamentului;

h) evaluează calitatea activității didactice și știintifice a personalului academic;

i) răspunde de asigurarea procesului de învățământ cu materiale didactice.

j) răspunde de selecția, angajarea, evaluarea periodică, formarea, motivarea și încetarea relațiilor contractuale de muncă ale personalului din departament;

k) propune acordarea de recompense personalului didactic și de cercetare din departament;

l) avizează personalul didactic asociat și cererile de acordare a titlului de profesor emerit;

m) avizează propunerile departamentului privind scoaterea la concurs a posturilor didactice și de cercetare;

n) avizează propunerile departamentului privind componența comisiilor de concurs pentru ocuparea posturilor didactice și de cercetare;

0) coordonează organizarea concursurilor pentru ocuparea posturilor didactice și de cercetare de la nivelul departamentului;

p) asigură respectarea eticii universitare, disciplinei institutionale și legalității la nivelul departamentului;

r) îndeplinește alte atributii în conformitate cu legislatia și reglementările în vigoare.

**Art. 14.** Directorul de departament răspunde, pentru activitatea sa, în faţa Consiliului departamentului, Consiliului facultăţii, decanului, a senatului şi a rectorului.

**CAPITOLUL III.**

 **SECRETARIATUL**

**Art.15.**

Secretariatul Facultăţii de Științe Politice, Litere și Comunicare are următoarele atribuţii:

1. desfășoară activitatea de secretariat la nivelul facultăţii;
2. reprezintă facultatea în relaţiile cu serviciile administrative ale Universităţii „Valahia” din Târgovişte sau cu alte instituţii, pe linie de secretariat;
3. asigură respectarea prevederilor legale în activitatea de secretariat;
4. asigură decanului, prodecanului şi Consiliului facultăţii documentele şi datele necesare luării deciziilor/hotărârilor.

**DISPOZIŢII FINALE**

**Art. 16.** Atribuţiile salariaţilor Facultăţii de Științe Politice, Litere și Comunicare sunt cuprinse în fişele de post avizate de către directorul de departament şi decan.

**Art. 17.** Conducerea facultăţii va lua măsurile necesare ca întregul personal al acesteia să cunoască şi să respecte prevederile prezentului regulament.

**Art. 18.** Prezentul regulament se completează, de drept, cu actele normative în vigoare. Orice modificare şi completare a prezentului regulament se aprobă de către Consiliul Facultăţii.

**Art. 19.** Prevederile prezentului Regulament intră în vigoare și devin obligatorii după aprobarea lui în Consiliul de Administrație și Senatul Universitar.

**Art. 20.** Prezentul regulament a fost avizat de către Consiliul de Administrație al Universității „Valahia” din Târgoviște în data de ....., a fost aprobat prin Hotărârea Senatului nr. ... din ........... și intră în vigoare de la data aprobării.

**Avizat în sedința Consiliului Facultății din 24.02.2025**

#